stanford-oval/wikipedia huggingface dataset:
คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
ประวัติ > กทช. และ กสช.

เพื่อให้เป็นไปตามกฎหมายพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2543 (พ.ร.บ. กสท. 2543) จึงมีการโอนกิจการของกรมไปรษณีย์โทรเลขไปสู่สำนักงานคณะกรรมการจำนวน 2 องค์กร ดังต่อไปนี้
19 มกราคม พ.ศ. 2545 มีการประกาศใช้พระราชกฤษฎีกายุบกรมไปรษณีย์โทรเลข กระทรวงคมนาคม พุทธศักราช 2545 กรมฯ จึงโอนถ่ายบรรดากิจการ ทรัพย์สิน หนี้ หน้าที่ ความรับผิดชอบ การปฏิบัติงานทั้งหมด ไปเป็นของสำนักงานคณะกรรมการกิจการโทรคมนาคมแห่งชาติ (สำนักงาน กทช.) ส่วนในด้านกิจการไปรษณีย์ และเงินงบประมาณทั้งเงินเดือนและค่าจ้างของข้าราชการกับลูกจ้างซึ่งยังมีผลครอบครองอยู่ พร้อมกับกลุ่มบุคคลเดิม ไปเป็นของสำนักงานปลัดกระทรวงคมนาคม ในมาตรา 82, 83, 84
ส่วนในด้านของกรมประชาสัมพันธ์ ได้โอนบรรดากิจการ ทรัพย์สิน สิทธิ หน้าที่ ความรับผิดชอบ งบประมาณ การปฏิบัติงานทั้งหมด ในส่วนของกองงานคณะกรรมการกิจการวิทยุกระจายเสียงและวิทยุโทรทัศน์แห่งชาติ กรมประชาสัมพันธ์ สำนักนายกรัฐมนตรี ไปเป็นของสำนักงานคณะกรรมการกิจการกระจายเสียงและกิจการโทรทัศน์แห่งชาติ (สำนักงาน กสช.) ส่วนในด้านงบประมาณทั้งเงินเดือนและค่าจ้างของข้าราชการกับลูกจ้างซึ่งยังมีผลครอบครองอยู่ พร้อมกับกลุ่มบุคคลเดิม ให้ยังคงไว้กับกรมประชาสัมพันธ์อยู่เช่นเดิม ในมาตรา 85, 86
ทั้งนี้ หลังจากกรมไปรษณีย์โทรเลข ถูกยุบเลิกเป็น สำนักงาน กทช. ตามพระราชกฤษฎีกาเป็นที่เรียบร้อยแล้วนั้น ก็ได้มีการโอนกิจการไปรษณีย์ทั้งหมดที่เหลืออยู่ไปขึ้นกับ บจก.ไปรษณีย์ไทยในทันที หลังวันเปลี่ยนผ่านไปสังกัดกระทรวงเทคโนโลยีสารสนเทศและการสื่อสารเป็นต้นไป (ทั้งนี้ การแปรสภาพโดยสมบูรณ์เกิดขึ้นเมื่อวันที่ 1 พฤศจิกายน พ.ศ. 2547) ส่วนงานโทรเลขก็ได้ดำเนินการจนถึงวันที่ 30 เมษายน พ.ศ. 2551 โดย กสท โทรคมนาคม ได้ว่าจ้างไปรษณีย์ไทยให้เป็นผู้ดำเนินการ
ประวัติ > กสทช.

แต่ต่อมา พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 (พ.ร.บ. กสทช. 2553) มีการประกาศบังคับใช้ ทำให้มีการรวมคณะกรรมการทั้ง 2 ชุด คือ กทช. และ กสช. ไปจัดตั้งใหม่เป็น กสทช. แทน และในวันที่ 20 ธันวาคม ปีเดียวกัน ได้บังคับใช้ พ.ร.บ. กสทช. 2553 จึงมีประกาศเปลี่ยนแปลงสำนักงาน กทช. มาเป็นสำนักงาน กสทช. ขึ้นมาดำเนินงานจนถึงปัจจุบัน
ในปีเดือนวันที่ 1 สิงหา​คม พ.ศ. 2564 พลเอก ประยุทธ์ จันทร์โอชา​ แต่งตั้ง นายไตรรัตน์​ วิริยะ​ศิริกุล​ ดำรงตำแหน่ง หัวหน้าศูนย์ปฏิบัติการด้านการแก้ไขสถานการณ์ฉุกเฉินในส่วนที่เกี่ยวกับการสื่อสารในอินเทอร์เน็ต ​ตามคำสั่งนายกรัฐมนตรี​ที่ 13/2564 เรื่องการจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เพิ่มเติม (ฉบับที่ 6)​
องค์กรและหน่วยงานในกำกับปัจจุบัน

สำนักงานคณะกรรมการกิจการกระจายเสียง กิจการโทรทัศน์ และโทรคมนาคมแห่งชาติ (อังกฤษ: Office of National Broadcasting and Telecommunications Commission) หรือ สำนักงาน กสทช. - เป็นหน่วยงานที่มีฐานะเป็นสำนักงานเลขานุการของ กสทช. ที่มีชื่อเดิมคือ กรมไปรษณีย์โทรเลข และสำนักงานคณะกรรมการกิจการโทรคมนาคมแห่งชาติ (สำนักงาน กทช.) ตามลำดับ ซึ่ง พ.ร.บ. กสท. 2543 บัญญัติให้มีการโอนกิจการ ทรัพย์สิน สิทธิ หน้าที่ หนี้ และงบประมาณของกรมไปรษณีย์โทรเลข ไปเป็นของ สำนักงานคณะกรรมการกิจการโทรคมนาคมแห่งชาติ (ชื่อในขณะนั้น) รวมทั้งข้าราชการและลูกจ้างของกรมไปรษณีย์โทรเลข ปัจจุบันสำนักงาน กสทช. มีเลขาธิการ กสทช. เป็นผู้บริหารสูงสุดที่รับผิดชอบการปฏิบัติงานของสำนักงาน และรายงานขึ้นตรงต่อ ประธาน กสทช.
สถานีวิทยุกระจายเสียง 1 ปณ. - เป็นสถานีวิทยุกระจายเสียงที่ขึ้นตรงกับ สำนักงาน กสทช. ซึ่งมีสถานีวิทยุในบางจังหวัดของประเทศ สำหรับสถานีส่วนกลางที่กรุงเทพมหานครนั้น ส่งกระจายเสียงในระบบวีเอชเอฟ ภาค เอฟ เอ็ม ความถี่ 98.5 MHz และ 106.5 MHz ภาค เอ เอ็ม ความถี่ 1035 KHz และ 1089 KHZ ซึ่งสามารถส่งสัญญาณได้จนถึงปริมณฑล และบริเวณที่ใกล้เคียงแต่ในขณะนี้ทางสถานีฯได้ให้เอกชนเช่าคลื่นความถี่และสัมปทานอยู่
องค์กรและหน่วยงานในกำกับที่ถูกยกเลิก (พ.ศ. 2547 - พ.ศ. 2553)

สถาบันวิจัยและพัฒนาอุตสาหกรรมโทรคมนาคม (อังกฤษ: Telecommunications Research and Industrial Development Institute) หรือ สพท. - จัดตั้งขึ้นโดย กทช. ให้เป็นหน่วยงานหนึ่งของ สำนักงาน กทช. เพื่อดำเนินการตามภารกิจของอำนาจหน้าที่ใน พ.ร.บ. กสท. 2543 มาตรา 51 (15) และ (16) กล่าวคือ การส่งเสริมการฝึกอบรมและพัฒนาบุคลากรด้านโทรคมนาคมและเทคโนโลยีสารสนเทศ และการส่งเสริมสนับสนุนการวิจัยและพัฒนาเทคโนโลยีด้านโทรคมนาคม เทคโนโลยีสารสนเทศ อุตสาหกรรมโทรคมนาคม และอุตสาหกรรมต่อเนื่อง
สถาบันคุ้มครองผู้บริโภคในกิจการโทรคมนาคม (อังกฤษ: Telecommunications Consumer Protection Institute) หรือ สบท. - จัดตั้งขึ้นโดย กทช. ในปี พ.ศ. 2550 เพื่อดำเนินการต่าง ๆ ด้านการคุ้มครองผู้บริโภคในกิจการโทรคมนาคมตามแผนแม่บทกิจการโทรคมนาคมแห่งชาติ ฉบับที่ 2 (ได้โอนย้ายพนักงานเข้าส่วนงานต่างๆ ในฐานะพนักงานสัญญาจ้าง)
คณะกรรมการ > รายนามประธานกรรมการและคณะกรรมการในอดีต > คณะกรรมการกิจการโทรคมนาคมแห่งชาติ (กทช.)

คณะกรรมการกิจการโทรคมนาคมแห่งชาติมีทั้งหมด 7 คน ดำรงตำแหน่งได้วาระเดียวนาน 6 ปี ในวาระเริ่มแรกเมื่อครบกำหนดสามปี ให้กรรมการออกจากตำแหน่งจำนวนสามคนโดยวิธีจับสลาก [ต้องการอ้างอิง]
พลเอก ชูชาติ พรหมพระสิทธิ์ - อดีตประธานกรรมการ (24 สิงหาคม พ.ศ. 2547 - 28 กันยายน พ.ศ. 2550)
ศาสตราจารย์ เศรษฐพร คูศรีพิทักษ์ (24 สิงหาคม พ.ศ. 2547 - 28 กันยายน พ.ศ. 2550)
เหรียญชัย เรียววิไลสุข (24 สิงหาคม พ.ศ. 2547 - 28 กันยายน พ.ศ. 2550)
ศาสตราจารย์ ดร.ประสิทธิ์ ประพิณมงคลการ (24 สิงหาคม พ.ศ. 2547 - 19 ธันวาคม พ.ศ. 2553)
สุชาติ สุชาติเวชภูมิ (24 สิงหาคม พ.ศ. 2547 - 19 ธันวาคม พ.ศ. 2553)
รองศาสตราจารย์ สุธรรม อยู่ในธรรม (24 สิงหาคม พ.ศ. 2547 - 19 ธันวาคม พ.ศ. 2553)
อาทร จันทวิมล (24 สิงหาคม พ.ศ. 2547 – 19 พฤศจิกายน พ.ศ. 2549) - ลาออก
สุรนันท์ วงศ์วิทยกำจร (พ.ศ. 2553 - 19 ธันวาคม พ.ศ. 2553)
รองศาสตราจารย์ ดร.พนา ทองมีอาคม (พ.ศ. 2553 - 19 ธันวาคม พ.ศ. 2553)
พันเอก นที ศุกลรัตน์ (พ.ศ. 2553 - 19 ธันวาคม พ.ศ. 2553)
บัณฑูร สุภัควณิช (พ.ศ. 2553 - 19 ธันวาคม พ.ศ. 2553)
คณะกรรมการ > รายนามประธานกรรมการและคณะกรรมการในอดีต > คณะกรรมการกิจการโทรคมนาคมแห่งชาติ ปฏิบัติหน้าที่ กสทช.

คณะกรรมการกิจการโทรคมนาคมแห่งชาติ ปฏิบัติหน้าที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ระหว่างวันที่ 20 ธันวาคม พ.ศ. 2553 ถึงวันที่ 7 ตุลาคม พ.ศ. 2554
ศาสตราจารย์ ดร.ประสิทธิ์ ประพิณมงคลการ
สุชาติ สุชาติเวชภูมิ
รองศาสตราจารย์ สุธรรม อยู่ในธรรม
สุรนันท์ วงศ์วิทยกำจร
รองศาสตราจารย์ ดร.พนา ทองมีอาคม
พันเอก นที ศุกลรัตน์
บัณฑูร สุภัควณิช
คณะกรรมการ > คณะกรรมการกิจการกระจายเสียงและกิจการโทรทัศน์ และกิจการโทรคมนาคมแห่งชาติ (กสทช.)

คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ มีชื่อเรียกในอดีตว่าคณะกรรมการกิจการโทรคมนาคมแห่งชาติ ต่อมาเมื่อมีการตรากฎหมาย พ.ร.บ. กสทช. 2553 ขึ้นทูลเกล้าและโปรดเกล้าฯ เป็นที่เรียบร้อยแล้วจึงโปรดให้มีการแต่งตั้งคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติแทนคณะกรรมการกิจการโทรคมนาคมแห่งชาติโดยให้คณะกรรมการกิจการโทรคมนาคมแห่งชาติปฏิบัติหน้าที่ไปพลางก่อนเรียกว่าคณะกรรมการกิจการโทรคมนาคมแห่งชาติ ปฏิบัติหน้าที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ลงวันที่ 20 ธันวาคม พ.ศ. 2553
ตาม พ.ร.บ. กสทช. 2553 กำหนดให้มีคณะกรรมการอีก 2 ชุด ภายใต้โครงสร้างของ กสทช. คือ คณะกรรมการกิจการกระจายเสียงและกิจการโทรทัศน์ (กสท.) และคณะกรรมการกิจการโทรคมนาคม (กทค.) ทำหน้าที่ในการกำกับดูแลการกระกอบกิจการในส่วนที่เกี่ยวข้อง โดยคณะกรรมการทั้ง 2 ชุดนั้น ให้แต่งตั้งจากคณะกรรมการ กสทช. โดยให้รองประธาน กสทช. คนหนึ่งทำหน้าที่ประธาน กสท. และรองประธาน กสทช. อีกคนหนึ่ง ทำหน้าที่ประธาน กทค. โดยให้กรรมการ กสทช. ที่มิได้เป็นประธานและรองประธาน กสทช. ที่เหลืออีก 8 คน ทำหน้าที่เป็นกรรมการ กสท. 4 คน และอีก 4 คน ทำหน้าที่กรรมการ กทค.
ตามพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2560 ได้กำหนดให้คณะกรรมการ กสทช. มีเพียงชุดเดียว คณะกรรมการ2 ชุดเดิม ได้เปลี่ยนเป็นคณะอนุกรรมการกลั่นกรองฯแทน
คณะกรรมการ > คณะกรรมการกิจการกระจายเสียงและกิจการโทรทัศน์ และกิจการโทรคมนาคมแห่งชาติ (กสทช.) > รายนามประธานกรรมการและคณะกรรมการ กสทช. (พ.ศ. 2554 - พ.ศ. 2557)

พลอากาศเอก ธเรศ ปุณศรี - ประธาน กสทช.
พันเอก นที ศุกลรัตน์ - รองประธาน กสทช. และประธาน กสท.
พันเอก รองศาสตราจารย์ ดร. เศรษฐพงค์ มะลิสุวรรณ - รองประธาน กสทช. และประธาน กทค.
พลเอก สุกิจ ขมะสุนทร - กสทช. และ กทค.
พันตำรวจเอก ทวีศักดิ์ งามสง่า - กสทช. และ กสท.
พลโท ดร. พีระพงษ์ มานะกิจ - กสทช. และ กสท.
รองศาสตราจารย์ประเสริฐ ศีลพิพัฒน์ - กสทช. และ กทค.
นายแพทย์ ประวิทย์  ลี่สถาพรวงศา - กสทช. และ กทค.
ผู้ช่วยศาสตราจารย์ ดร. ธวัชชัย จิตรภาษ์นันท์ - กสทช. และ กสท.
สุทธิพล ทวีชัยการ - กสทช. และ กทค. ได้ลาออก
นายแพทย์ ประวิทย์ ลี่สถาพรวงศา - กสทช. และ กทค.
สุภิญญา กลางณรงค์ - กสทช. และ กสท.
คณะกรรมการ > คณะกรรมการกิจการกระจายเสียงและกิจการโทรทัศน์ และกิจการโทรคมนาคมแห่งชาติ (กสทช.) > รายนามประธานกรรมการและคณะกรรมการ กสทช. (พ.ศ. 2557 - พ.ศ. 2560)

พลเอก สุกิจ ขมะสุนทร- ประธาน กสทช.
พันเอก ดร.นที ศุกลรัตน์ - รองประธาน กสทช. และประธาน กสท.
พันเอก รองศาสตราจารย์ ดร. เศรษฐพงค์ มะลิสุวรรณ - รองประธาน กสทช. และประธาน กทค.
พลโท ดร. พีระพงษ์ มานะกิจ - กสทช. และ กสท.
รองศาสตราจารย์ ประเสริฐ ศีลพิพัฒน์ - กสทช. และ กทค.
ผู้ช่วยศาสตราจารย์ ดร. ธวัชชัย จิตรภาษ์นันท์ - กสทช. และ กสท.
นายแพทย์ ประวิทย์ ลี่สถาพรวงศา - กสทช. และ กทค.
สุภิญญา กลางณรงค์ - กสทช. และ กสท. ได้หยุดปฏิบัติหน้าที่ เมื่อวันที่ 15 มีนาคม 2560
คณะกรรมการ > คณะกรรมการกิจการกระจายเสียงและกิจการโทรทัศน์ และกิจการโทรคมนาคมแห่งชาติ (กสทช.) > รายนามประธานกรรมการและคณะกรรมการ กสทช. (10 ตุลาคม พ.ศ. 2561 - พ.ศ. 2566)

ตามคำสั่งหัวหน้าคณะรักษาความสงบแห่งชาติที่ 7/2561 ส่งผลให้รายนามประธานกรรมการและคณะกรรมการ กสทช.เป็นดังต่อไปนี้ ต่อมา วันที่ 9 ตุลาคม พ.ศ. 2561 พันเอก รองศาสตราจารย์ ดร. เศรษฐพงค์ มะลิสุวรรณ ลาออกจากตำแหน่งรองประธาน กสทช. และประธาน กทค.
พลเอก สุกิจ ขมะสุนทร- ประธาน กสทช.
พันเอก ดร.นที ศุกลรัตน์ - รองประธาน กสทช. และประธาน กสท.
พลโท ดร. พีระพงษ์ มานะกิจ - กสทช. และ กสท.
รองศาสตราจารย์ ประเสริฐ ศีลพิพัฒน์ - กสทช. และ กทค.
ผู้ช่วยศาสตราจารย์ ดร. ธวัชชัย จิตรภาษ์นันท์ - กสทช. และ กสท.
นายแพทย์ ประวิทย์ ลี่สถาพรวงศา - กสทช. และ กทค.
ผู้บริหาร สำนักงาน กสทช. พ.ศ. 2566

ไตรรัตน์ วิริยะศิริกุล รองเลขาธิการ รักษาการแทนเลขาธิการ กสทช.
พลอากาศโท ดร.ธนพันธุ์ หร่ายเจริญ กรรมการ กสทช. (ด้านกิจการกระจายเสียง)
ศาสตราจารย์ ดร.พิรงรอง รามสูต กรรมการ กสทช. (ด้านกิจการโทรทัศน์)
ต่อพงศ์ เสลานนท์ กรรมการ กสทช. (ด้านการส่งเสริมสิทธิเสรีภาพของประชาชน)
รองศาสตราจารย์ ดร.ศุภัช ศุภชลาศัย กรรมการ กสทช. (ด้านอื่นๆ ที่จะยังประโยชน์ต่อการปฏิบัติหน้าที่ของ กสทช.(ข) ด้านเศรษฐศาสตร์)
พลตำรวจเอก ดร. ณัฐธร เพราะสุนทร กรรมการ กสทช. (ด้านอื่นๆ ที่จะยังประโยชน์ต่อการปฏิบัติหน้าที่ของ กสทช.(ก) ด้านกฎหมาย)
รองศาสตราจารย์ ดร.สมภพ ภูริวิกรัยพงศ์ กรรมการ กสทช. (สายงานกิจการโทรคมนาคม)
แหล่งข้อมูลอื่น

สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เดิม) เก็บถาวร 2021-08-08 ที่ เวย์แบ็กแมชชีน
สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (ใหม่) เก็บถาวร 2021-09-05 ที่ เวย์แบ็กแมชชีน
| ด ค กส่วนราชการหรือหน่วยงานในบังคับบัญชาของนายกรัฐมนตรี |
| --- | --- | --- |
| ส่วนราชการ |  ศูนย์อำนวยการบริหารจังหวัดชายแดนภาคใต้  สำนักงานคณะกรรมการป้องกันและปราบปรามการทุจริตในภาครัฐ  สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ  สำนักงานตำรวจแห่งชาติ  สำนักงานป้องกันและปราบปรามการฟอกเงิน  สำนักงานพระพุทธศาสนาแห่งชาติ  สำนักงานราชบัณฑิตยสภา  |  |
| องค์การมหาชน |  สำนักงานคณะกรรมการนโยบายเขตพัฒนาพิเศษภาคตะวันออก  สำนักงานส่งเสริมวิสาหกิจเพื่อสังคม  องค์การกระจายเสียงและแพร่ภาพสาธารณะแห่งประเทศไทย  สำนักงานสภาเกษตรกรแห่งชาติ  |  |
 หมวดหมู่  สำนักนายกรัฐมนตรีไทย 
พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว หน้าอาคารสำนักงาน กสทช.
คณะรัฐมนตรีแห่งสาธารณรัฐประชาชนฮังการี

| ภาพรวมหน่วยงาน |
| --- | --- |
ก่อตั้ง: 20 สิงหาคม 1949
ยุบเลิก: 23 ตุลาคม 1989
หน่วยงานสืบทอด: รัฐบาลสมัยใหม่
เขตอำนาจ: สาธารณรัฐประชาชนฮังการี
สำนักงานใหญ่: บูดาเปสต์
คณะรัฐมนตรีแห่งสาธารณรัฐประชาชนฮังการี (อังกฤษ: Council of Ministers of the Hungarian People's Republic) จัดตั้งขึ้นหลังสถาปนาสาธารณรัฐประชาชนฮังการี และเมื่อสาธารณรัฐถูกยุบไป คณะรัฐมนตรีก็สิ้นสุดลงตามไปในวันที่ 23 ตุลาคม 1989
คณะรัฐมนตรีเป็นรัฐบาลฮังการีในช่วงที่ประเทศอยู่ในความควบคุมของระบอบคอมมิวนิสต์ คณะประกอบด้วย ประธานคนหนึ่ง คือ นายกรัฐมนตรี, รองประธาน, รัฐมนตรีลอย, รัฐมนตรีเจ้ากระทรวง, และประธานกรรมการแผนงานแห่งชาติ (National Planning Board) ประธานและรัฐมนตรีนั้นรัฐสภาฮังการีแต่งตั้งและให้พ้นจากตำแหน่งตามคำแนะนำของสภาประธานาธิบดีแห่งสาธารณรัฐประชาชนฮังการี (Presidential Council of the Hungarian People's Republic)
รายนาม

ต่อไปนี้เป็นรายชื่อผู้ที่ดำรงตำแหน่งประธานคณะรัฐมนตรีแห่งสาธารณรัฐประชาชนฮังการี
| ชื่อ | เริ่มต้น | สิ้นสุด |
| --- | --- | --- |
| István Dobi | 20 สิงหาคม 1949 | 14 สิงหาคม 1952 |
| Mátyás Rákosi | 14 สิงหาคม 1952 | 4 กรกฎาคม 1953 |
| Imre Nagy | 4 กรกฎาคม 1953 | 18 เมษายน 1955 |
| András Hegedüs | 18 เมษายน 1955 | 24 ตุลาคม 1956 |
| Imre Nagy | 24 ตุลาคม 1956 | 4 พฤศจิกายน 1956 |
| János Kádár | 4 พฤศจิกายน 1956 | 28 มกราคม 1958 |
| Ferenc Münnich | 28 มกราคม 1958 | 13 กันยายน 1961 |
| János Kádár | 13 กันยายน 1961 | 30 มิถุนายน 1965 |
| Gyula Kállai | 30 มิถุนายน 1965 | 14 เมษายน 1967 |
| Jenő Fock | 14 เมษายน 1967 | 15 พฤษภาคม 1975 |
| György Lázár | 15 พฤษภาคม 1975 | 25 มิถุนายน 1987 |
| Károly Grósz | 25 มิถุนายน 1987 | 24 พฤศจิกายน 1988 |
| Miklós Németh | 24 พฤศจิกายน 1988 | 23 ตุลาคม 1989 |
คณะบริหารธุรกิจ มหาวิทยาลัยศรีปทุม

| --- | --- |
Sripatum Business School : SBS

สถาปนา: 28 พฤษภาคม พ.ศ. 2513
คณบดี: ผู้ช่วยศาสตราจารย์ ดร. รวิภา อัครจินดานนท์
ที่อยู่: วิทยาเขตบางเขน  อาคาร9 (อาคาร 30 ปี ศรีปทุม) ชั้น9  วิทยาเขตชลบุรี   อาคาร 72 ปี ดร.มาลินี พุคยาภรณ์ ชั้น3  วิทยาเขตขอนแก่น  อาคาร2 ชั้น2 
วารสาร: วารสารคณะบริหารธุรกิจ
สี:   สีฟ้า
เว็บไซต์: www.spu.ac.th/fac/business
คณะบริหารธุรกิจ มหาวิทยาลัยศรีปทุม (อังกฤษ: Sripatum Business School) เดิมชื่อคณะพาณิชยศาสตร์และการบัญชี เป็นคณะวิชา สังกัดมหาวิทยาลัยศรีปทุม เปิดสอนทั้งหมด 3 แห่งคือ
คณะบริหารธุรกิจ มหาวิทยาลัยศรีปทุม วิทยาเขตบางเขน
คณะบริหารธุรกิจ มหาวิทยาลัยศรีปทุม วิทยาเขตชลบุรี
คณะบริหารธุรกิจ มหาวิทยาลัยศรีปทุม วิทยาเขตขอนแก่น
ประวัติคณะ

คณะบริหารธุรกิจ มีประวัติและวิวัฒนาการควบคู่กับมหาวิทยาลัยศรีปทุมมาโดยตลอด โดยได้จัดตั้งพร้อมกับการสถาปนา “วิทยาลัยไทยสุริยะ” เมื่อวันที่ 28 พฤษภาคม 2513 ต่อมาเมื่อวันที่ 4 มกราคม 2515 วิทยาลัยไทยสุริยะ ได้รับพระราชทานนามใหม่จากสมเด็จพระศรีนครินทราบรมราชชนนีเป็น “วิทยาลัยศรีปทุม” พร้อมทั้งทรงพระกรุณาให้ความหมายชื่อวิทยาลัยว่า “วิทยาลัยศรีปทุม” มาจากคำว่า “ศรี” กับ “ปทุม” มีความหมายว่า “เป็นบ่อเกิดแห่งวิชาที่เบิกบานเช่นดอกบัว” และกระทรวงศึกษาธิการได้อนุญาตให้แก้ไขเปลี่ยนแปลงเป็นชื่อวิทยาลัยศรีปทุม เมื่อวันที่ 31 มกราคม 2515 ด้วยผลงานของการพัฒนาด้านต่างๆ และปณิธานที่แน่วแน่มั่นคง ทบวงมหาวิทยาลัยได้อนุมัติให้เปลี่ยนประเภทเป็น “มหาวิทยาลัยศรีปทุม” เมื่อวันที่ 6 พฤศจิกายน 2530
คณะบริหารธุรกิจเดิมใช้ชื่อว่า คณะพาณิชยศาสตร์และการบัญชี ได้รับอนุญาตให้เปิดดำเนินการสอนเป็นครั้งแรกในหลักสูตรประกาศนียบัตรวิชาชีพชั้นสูง (ปวส) สาขาวิชาการบัญชี และสาขาวิชาการตลาด เมื่อปี พ.ศ. 2513 ต่อมาในปี พ.ศ. 2518 ได้เปลี่ยนชื่อเป็นคณะบริหารธุรกิจ หลังจากที่ได้รับอนุมัติให้เปลี่ยนเป็นประเภทมหาวิทยาลัยแล้ว
คณะบริหารธุรกิจได้รับอนุมัติจากทบวงมหาวิทยาลัยให้เปิดดำเนินการหลักสูตรบริหารธุรกิจบัณฑิต สาขาวิชาการบริหาร และสาขาวิชาการเงินและการธนาคาร ในปี พ.ศ. 2530 หลักสูตรบริหารธุรกิจบัณฑิต สาขาวิชาการบัญชี สาขาวิชาการตลาด และสาขาวิชาการจัดการอุตสาหกรรม ในปีการศึกษา 2531 สาขาวิชาธุรกิจระหว่างประเทศในปีการศึกษา 2532 และสาขาวิชาการบริหารงานบุคคล ในปีการศึกษา 2534 และได้รับอนุญาตจากทบวงมหาวิทยาลัยให้แก้ไขชื่อหลักสูตรบริหารธุรกิจ และหลักสูตรบริหารธุรกิจบัณฑิต (ต่อเนื่อง 2 ปี) สาขาวิชาการบริหาร เป็นสาขาวิชาการจัดการในปี พ.ศ. 2534 และจากสาขาวิชาการบริหารงานบุคคล เป็นสาขาวิชาการจัดการทรัพยากรมนุษย์ ในปีการศึกษา 2541
นอกจากนี้เพื่อเป็นการส่งเสริมการขยายโอกาสการศึกษาในระดับบัณฑิตศึกษาให้กว้างขวางยิ่งขึ้น มหาวิทยาลัยได้รับอนุมัติจากทบวงมหาวิทยาลัยให้เปิดดำเนินการสอนหลักสูตรบริหารธุรกิจมหาบัณฑิตในปี การศึกษา 2530 และได้รับการรับรองมาตรฐานการศึกษา ตั้งแต่ปีการศึกษา 2532 รวมทั้งขยายการศึกษาของคณะบริหารธุรกิจไปยังวิทยาเขตชลบุรีในปีการศึกษา 2530 โดยได้รับการรับรองวิทยฐานะเช่นเดียวกับ มหาวิทยาลัยศรีปทุม วิทยาเขตบางเขน
หลักสูตร

| หลักสูตรที่เปิดสอนในคณะบริหารธุรกิจ มหาวิทยาลัยศรีปทุม> ที่ตั้งสาขาวิชา | หลักสูตรที่เปิดสอนในคณะบริหารธุรกิจ มหาวิทยาลัยศรีปทุม> ระดับปริญญาตรี | หลักสูตรที่เปิดสอนในคณะบริหารธุรกิจ มหาวิทยาลัยศรีปทุม> ระดับปริญญาโท | หลักสูตรที่เปิดสอนในคณะบริหารธุรกิจ มหาวิทยาลัยศรีปทุม> ระดับปริญญาเอก |
| --- | --- | --- | --- |
|  วิทยาเขตบางเขน |  หลักสูตรบริหารธุรกิจบัณฑิต (บธ.บ.) สาขาวิชาการจัดการธุรกิจการบิน  สาขาวิชาการจัดการธุรกิจดิจิทัล  สาขาวิชาการค้าระหว่างประเทศ  สาขาวิชาการบริหารและการจัดการสมัยใหม่  สาขาวิชาการตลาดดิจิทัล  สาขาวิชาบริหารธุรกิจ |  หลักสูตรบริหารธุรกิจมหาบัณฑิต (บธ.ม.) หลักสูตรการจัดการมหาบัณฑิต (กจ.ม.) |  หลักสูตรบริหารธุรกิจดุษฎีบัณฑิต (บธ.ด.) |
|  วิทยาเขตชลบุรี |  หลักสูตรบริหารธุรกิจบัณฑิต (บธ.บ.) สาขาวิชาการตลาด  สาขาวิชาการจัดการ  สาขาวิชาการจัดการธุรกิจด้านการบิน |  หลักสูตรบริหารธุรกิจมหาบัณฑิต (บธ.ม.) |  หลักสูตรบริหารธุรกิจดุษฎีบัณฑิต (บธ.ด.) |
|  วิทยาเขตขอนแก่น |  หลักสูตรบริหารธุรกิจบัณฑิต (บธ.บ.) สาขาวิชาการตลาดดิจิทัล  สาขาวิชาการบริหารและการจัดการสมัยใหม่ |  หลักสูตรบริหารธุรกิจมหาบัณฑิต (บธ.ม.) |  หลักสูตรบริหารธุรกิจดุษฎีบัณฑิต (บธ.ด.) |
แหล่งข้อมูลอื่น

มหาวิทยาลัยศรีปทุม
| ด ค กมหาวิทยาลัยศรีปทุม |
| --- | --- |
วิทยาเขต: วิทยาเขตบางเขน • วิทยาเขตชลบุรี • วิทยาเขตขอนแก่น
คณะ: ดิจิทัลมีเดีย • เทคโนโลยีสารสนเทศ • นิติศาสตร์ • นิเทศศาสตร์ • บริหารธุรกิจ • บัญชี • วิศวกรรมศาสตร์ • ศิลปศาสตร์ • สถาปัตยกรรมศาสตร์ • สหวิทยาการเทคโนโลยีและนวัตกรรม
วิทยาลัย: วิทยาลัยการท่องเที่ยวและการบริการ • วิทยาลัยการบินและคมนาคม  • วิทยาลัยนานาชาติ • วิทยาลัยโลจิสติกส์และซัพพลายเชน • วิทยาลัยบัณฑิตศึกษาด้านการจัดการ • วิทยาลัยบริติช
หมวดหมู่ • โครงการ • สถานีย่อย
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
คณะพยาบาลศาสตร์ วิทยาลัยบัณฑิตเอเซีย

| --- | --- |
Faculty of Nursing, College of Asian Scholars

สถาปนา: พ.ศ. 2548
คณบดี: เสาวลักษณ์ แย้มศรี
ที่อยู่: เลขที่ 179/30 ถนนประชาสโมสร ตำบลในเมือง อำเภอเมืองขอนแก่น จังหวัดขอนแก่น 40000
วารสาร: วารสารวิทยาลัยบัณฑิตเอเซีย
สี:   สีแดง
มาสคอต: ดอกปีบสีขาว
เว็บไซต์: www.nursing.cas.ac.th
คณะพยาบาลศาสตร์ วิทยาลัยบัณฑิตเอเซีย (อังกฤษ: Faculty of Nursing, College of Asian Scholars) เป็น คณะวิชา สังกัดวิทยาลัยบัณฑิตเอเซีย ก่อนตั้งขึ้นในปี พ.ศ. 2548 และเปิดการเรียนการสอนในปีการศึกษา 2549 เป็นคณะลำดับที่4ของ วิทยาลัยบัณฑิตเอเซีย
สัญลักษณ์ประจำคณะ

สีประจำคณะ คือ สีแดง เป็นสีประจำวันอาทิตย์ซึ่งตรงกับวันพระราชสมภพของสมเด็จพระศรีนครินทราบรมราชชนนี ความหมายของสีแดง คือความรักชาติ ความกระตือรือร้น และพลังสร้างสรรค์
ดอกไม้ประจำคณะ คือ ดอกปีบสีขาว
การรับรองสถาบัน

หลักสูตรที่ได้รับการรับรองหลักสูตรจากสำนักงานคณะกรรมการการอุดมศึกษาเมื่อวันที่ 30 พฤศจิกายน พ.ศ. 2548  
และสภาการพยาบาลได้ให้การเห็นชอบหลักสูตรนี้เมื่อวันที่ 14 ธันวาคม พ.ศ. 2550
หลักสูตร

| หลักสูตรที่เปิดสอนในคณะพยาบาลศาสตร์ วิทยาลัยบัณฑิตเอเซีย> ระดับประกาศนียบัตร | หลักสูตรที่เปิดสอนในคณะพยาบาลศาสตร์ วิทยาลัยบัณฑิตเอเซีย> ระดับปริญญาตรี | หลักสูตรที่เปิดสอนในคณะพยาบาลศาสตร์ วิทยาลัยบัณฑิตเอเซีย>  | หลักสูตรที่เปิดสอนในคณะพยาบาลศาสตร์ วิทยาลัยบัณฑิตเอเซีย>  |
| --- | --- | --- | --- |
|  หลักสูตรผู้ช่วยพยาบาล |  หลักสูตรพยาบาลศาสตรบัณฑิต (พย.บ.) สาขาวิชาการพยาบาล |  |  |
คณะมนตรีสิทธิมนุษยชนแห่งสหประชาชาติ

| --- | --- |

ห้องประชุมของคณะมนตรีสิทธิมนุษยชนแห่งสหประชาชาติ
ชื่อย่อ: UNHRC
ก่อตั้ง: 15 มีนาคม 2006; 18 ปีก่อน (2006-03-15)
ประเภท: องค์การย่อย
สถานะตามกฎหมาย: ดำเนินการอยู่
สํานักงานใหญ่: เจนีวา ประเทศสวิตเซอร์แลนด์
ประธาน:  Omar Zniber
องค์กรปกครอง: สมัชชาใหญ่แห่งสหประชาชาติ
เว็บไซต์: www.ohchr.org
   ชาติแอฟริกา (13)   ชาติเอเชียแปซิฟิก (13)   ชาติยุโรปตะวันออก (6)   ชาติลาตินอเมริกาและแคริบเบียน (8)   ยุโรปตะวันตกและชาติอื่น ๆ (7)
คณะมนตรีสิทธิมนุษยชนแห่งสหประชาชาติ (อังกฤษ: United Nations Human Rights Council; ย่อ: UNHRC) เป็นองค์การระหว่างรัฐบาลในระบบสหประชาชาติ จัดตั้งขึ้นแทนหน่วยงานเดิม คือ คณะกรรมาธิการสหประชาชาติว่าด้วยสิทธิมนุษยชน (United Nations Commission on Human Rights หรือ UNCHR) และสังกัดสมัชชาใหญ่แห่งสหประชาชาติ คณะมนตรีทำงานใกล้ชิดกับสำนักงานข้าหลวงใหญ่สิทธิมนุษยชน และมีส่วนร่วมในระเบียบวาระพิเศษ (special procedures) ของสหประชาชาติ
ด้วยข้อมติ A/RES/60/251 เมื่อวันที่ 15 มีนาคม พ.ศ. 2549 สมัชชาใหญ่จัดตั้งคณะมนตรีขึ้นแทนคณะกรรมการสิทธิมนุษยชนซึ่งถูกวิพากษ์วิจารณ์อย่างหนักที่ปล่อยให้ประเทศที่มีประวัติเสียด้านสิทธิมนุษยชนเข้าเป็นสมาชิก
ดูเพิ่ม

ปฏิญญาสากลว่าด้วยสิทธิมนุษยชน
แหล่งข้อมูลอื่น

UN Human Rights Council – official homepage on the OHCHR website
คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

| --- | --- |
School of Dentistry, KMITL

สถาปนา: 25 มีนาคม พ.ศ. 2564 (3 ปี)
คณบดี: รองศาสตราจารย์ ดร. ทันตแพทย์หญิง อารยา พงษ์หาญยุทธ
ที่อยู่: อาคาร 55 พรรษาเฉลิมพระเกียรติ ชั้น 8 เลขที่ 1 ถนนฉลองกรุง แขวงลาดกระบัง เขตลาดกระบัง กรุงเทพมหานคร 10520
สี:   สีม่วง
เว็บไซต์: http://dent.kmitl.ac.th/
คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (อังกฤษ: School of Dentistry, King Mongkut's Institute of Technology Ladkrabang) เป็นคณะทันตแพทยศาสตร์ของ สถาบันเทคโนโลยีพระจอมเกล้าเจ้าคุณทหารลาดกระบัง  เป็นโรงเรียนทันตแพทย์ลำดับที่ 17 ของประเทศ สถาปนาขึ้นเมื่อวันที่ 25 มีนาคม 2564  จัดการเรียนการสอนโดยใช้หลักสูตรนานาชาติ โดยได้ลงนามบันทึกข้อตกลงความร่วมมือทางวิชาการและรับมอบนวัตกรรมทางการแพทย์ ร่วมกับ คณะทันตแพทยศาสตร์ มหาวิทยาลัยมหิดล  ปัจจุบันได้ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว
การศึกษา

หลักสูตรทันตแพทยศาสตรบัณฑิต หลักสูตรนานาชาติ (อังกฤษ: Doctor of Dental Surgery (DDS), International Program) ของคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นหลักสูตร 6 ปี
ชั้นปีที่ 1 เรียนรู้วิชาขั้นพื้นฐาน
ชั้นปีที่ 2 เรียนรู้ด้านวิทยาศาสตร์การแพทย์ ระบบการทำงานของร่างกาย
ชั้นปีที่ 3 ศึกษาระบบการทำงานของฟัน และอวัยวะช่องปาก และทักษะการเป็นทันตแพทย์ในห้องปฏิบัติการด้วยเทคโนโลยีทางทันตกรรมที่ทันสมัย
ชั้นปีที่ 4 งานดูแลรักษาผู้ป่วยด้านทันตกรรมในเคสที่ไม่ซับซ้อนด้วยระบบการทำงานที่มีเครื่องมือทันสมัย
ชั้นปีที่ 5 เพิ่มเติมทักษะในการดูแลรักษาผู้ป่วยด้านทันตกรรมที่มีความซับซ้อนมากขึ้น ไปดูงานด้านการเรียนการสอนหรือด้านนวัตกรรมในสถาบันต่างประเทศ
ชั้นปีที่ 6 นักศึกษาจะมีทักษะที่พร้อมจะเป็นทันตแพทย์ในอนาคตในการดูแลสุขภาพช่องภาพของผู้ป่วย รวมถึงมีประสบการณ์การทำงานดูแลผู้ป่วยในชุมชน